پائیتھن (پروگرامنگ زبان)

پائیتھن وسیع پیمانے پر استعمال کی جانے والی ایک اعلیٰ سطحی، عام مقصد (general-purpose)، تشریح شدہ (interpreted) اور متحرک (dynamic) پروگرامنگ زبان ہے۔ اس کے ڈیزائن کا فلسفہ کوڈ کو  پڑھنے کی اہلیت پر  زور دیتا ہے اور اس کی نحو (syntax)  پروگرامرز کو  اجازت دیتی ہے کہ وہ ++C یا جاوا کے مقابلے میں اپنے تصورات کا اظہار کوڈ کی کم سطروں میں کرسکتے ہیں۔ یہ زبان چھوٹے اور بڑے پیمانے پر پروگرام تشکیل دینے کی سہولت فراہم کرتی ہے۔

پائیتھن زبان پروگرامنگ کے متعدد نمونوں  کی حمایت کرتی ہے جس میں متعین مقصد (object-oriented)، حکمیہ (imperative) اور فعال پروگرامنگ (functional programming) یا باضابطہ (procedural) انداز  شامل ہیں۔ اس میں ایک متحرک قسم کے نظام اور خود کار طریقے سے  یادداشت(memory) کو منظم کرنے کی خصوصیات ہیں اور ایک بڑی اور جامع معیاری لائبریری بھی موجود ہے۔ 

پائیتھن کے ترجمان (interpreters) بہت سے  آپریٹنگ سسٹم کے لیے دستیاب ہیں جو پائیتھن کوڈ کو وسیع اقسام کے سسٹمز پر چلانے کی اجازت دیتا ہے۔ یہ دنیا کی سب سے آسان  ترین اور سب سے زیادہ استعمال ہونے والی زبانوں میں سے ایک ہے۔

تاریخ 
پایتھن کو تیار کرنے کا کام 1989ء میں شروع ہو چکا تھا  تاہم اس کی سب سے پہلی اشاعت  20 فروری، 1991ء میں  ہوئی۔ اس زبان کا نام مشہور برطانوی  ڈرامے مونٹی پایتھنز فلائنگ سرکس(لاطینی:Monty Python's Flying Circus) پر رکھا گیا۔ یہ ڈرامہ پروگرام نگار کو نہایت عزیز تھا۔ وان روسم نے اپنی اس ذمہ داری کو 12 جولائی 2018ء تک نبھایا اور پھر اپنے فرائض سے سبکدوش ہو گئے۔ اب اس منصوبے کی ذمہ داری پانچ رکنی کونسل کے کندھوں پر ہے۔ اس کونسل کے اراکین کا انتخاب جنوری 2019ء میں ہوا تھا۔

حوالہ جات 

آبجیکٹ اوریئنٹڈ پروگرامنگ زبانیں
پائیتھن (پروگرامنگ زبان)
پروگرامنگ زبانیں
تعلیمی پروگرامنگ زبانیں
اسکرپٹنگ زبانیں
کراس پلیٹ فارم سافٹ ویئر
کراس پلیٹ فارم مفت سافٹویئر
ولندیزی ایجادات
ڈائنامکلی تحریر شدہ پروگرامنگ زبانیں
ہائی لیول پروگرامنگ زبانیں
کلاس بیسڈ پروگرامنگ زبانیں
ویکی ڈیٹا سے مطابقت رکھنے والی مختصر تفصیل